दीपिका के पुराने लुक से हो रही तुलना, पति निक के साथ रेड कार्पेट पर पहुंची प्रियंका
Met Gala 2023 Red Carpet Photos Update - न्यूयॉर्क शहर में बीते दिन मेट गाला 2023 इवेंट का आयोजन किया गया। इस मौके पर आलिया भट्ट ने मेट गाला इवेंट अपना डेब्यू किया। एक्ट्रेस इस इवेंट पर व्हाइट गाउन में नजर आईं
न्यूयॉर्क शहर में बीते दिन मेट गाला 2023 इवेंट का आयोजन किया गया। इस मौके पर आलिया भट्ट ने मेट गाला इवेंट अपना डेब्यू किया। एक्ट्रेस इवेंट पर व्हाइट गाउन में नजर आईं। रेड कार्पेट पर उनका प्रिसेंस लुक बेद सुर्खियों में रहा। हालांकि, उनके इस लुक की तुलना 75वें कान्स फिल्म फेस्टिवल के दौरान दीपिका पादुकोण के पर्ल लुक से की जा रही हैं।
1 लाख मोतियों से तैयार हुआ आलिया का आउटफिट 
आलिया ने मंगलवार को सोशल मीडिया पर मेट गाला डेब्यू की फोटोज शेयर करते हुए खुशी जाहिर की। उन्होंने लिखा- मेट गाला- ‘कार्ल लेगरफेल्ड: ए लाइन ऑफ ब्यूटी। मैं हमेशा से फेमस शिनैल ब्राइड्स को पंसद करती आई हूं। सीजन दर सीजन कार्ल लेगरफेल्ड के टैलेंट ने सबसे नए और इंस्पिरेशनल आउटफिट तैयार किए। मेरा लुक आज रात उनसे इंस्पायर था। खास तौर पर से सुपरमॉडल क्लाउडिया शिफर के 1992 के शिनैल ब्राइडल लुक से।'
आलिया ने आगे लिखा- 'मैं कुछ ऐसा करना चाहती थी, जो अलग हो और खास तौर पर भारत में बनाया गया हो। प्रबल गुरुंग ने प्यारा और मेहनत से 100,000 मोतियों की कढ़ाई से बना आउटफिट तैयार किया है।'
मेट गाला इवेंट के दौरान आलिया की फोटोज 
दीपिका के कान्स लुक से हो रही आलिया के आउटफिट की तुलना 
सोशल मीडिया पर आलिया की फोटो सामने आते ही, लोगों ने अपने अलग-अलग रिएक्शन दिए। कुछ लोगों को जहां उनका लुक बेहद पसंद है, तो वहीं कई लोग ऐसे भी है जो आलिया के लुक की तुलना दीपिका के कान्स लुक से कर रहे हैं। बता दें कि दीपिका 2017, 2018 और 2019 में मेट गाला इवेंट में शिरकत कर चुकी हैं।
ब्लैक आउटफिट में प्रियंका-निक ने की ट्विनिंग 
आलिया के अलावा इवेंट में एक्ट्रेस प्रियंका चोपड़ा पति निक जोनस के साथ पहुंची। इस मौके पर कपल ब्लैक आउटफिट में ट्विनिंग करता नजर आया। न्यूड मेकअप के साथ प्रियंका ने डायमंड नेकलेस कैरी किया। बता दें कि प्रियंका ने 2017 में मेट गाला डेब्यू किया था।
कार्ल लेगरफेल्ड के सम्मान में रखी गई मेट गाला की थीम 
इस साल की कॉस्ट्यूम इंस्टीट्यूट एक्जिबीशन की थीम कार्ल लेगरफेल्ड ए लाइन ऑफ ब्यूटी है। यह प्रसिद्ध डिजाइनर कार्ल लेगरफेल्ड के सम्मान में है। बता दें कि साल 2019 में कार्ल का देहांत हो गया था।